มาเที่ยวหัวหินกับเพื่อน 3-4 คน แล้วไม่รู้จะทำอะไรดี เลยตัดสินใจหาร้านขนมน่ารักๆ ไปนั่งชิลกับถ่ายรูปกัน  ร้านหาง่ายมาง่าย อยู่ตรงข้ามกับตลาด cicada  ตัวตึกตกแต่งเป็นร้านหรูดูดี เป็นสีฟ้ากับสีขาว  ร้านเด่นมาก ด้านหน้าร้านที่ติดถนนมีชื่อร้านเป็นตัวหนังสือตัวใหญ่ๆ อยู่ 
     ร้านมีเมนูให้เลือกเยอะแยะ ไม่ว่าจะเป็นสลัด พาสต้า เค้ก เครื่องดื่ม หรืออาหารทานเล่นต่างๆ รสชาติของอาหาร (อย่างเดียว) ถือว่าปานกลาง ไม่อร่อยเลิศ แต่ก็ไม่ได้แย่  ชีสทอดรสชาติเหมือน A&W เลย แต่ราคาต่างกันพอสมควร  ซีซาร์สลัดอร่อย  แต่สลัดแซลมอนรมควันหวานเหมือนเอาน้ำแดงมาราด ถือว่าไม่โอเคสุดๆ ถ้าสั่งอย่าลืมเตรียมตังรักษาโรคเบาหวานที่จะตามมาเมื่อคุณทานหมดจานนะคะ ^^ 
     เคื่องดื่มที่สั่งมาก็มี ชาดำเย็น น้ำผึ้งมะนาวโซดา และน้ำเปล่า  น้ำเล่าอร่อยสุด  น้ำผึ้งมะนาวอร่อยดี ถือว่าน่าสั่ง  แต่ชาดำเย็นรสชาติเหมือนน้ำเชื่อมผสมน้ำเปล่า ไม่มีรสชาติชาเท่าที่ต้องการ (แต่ถ้ามาร้อนๆ ก็สั่งมาดื่มเหอะ)
    เราสั่งขนมเค้กมา 3 อย่าง  Tender Chocolate Cake, Chocolate Mousse Cake กับบาน็อฟฟี่ (Banoffee)  ช็อกโกแล็ตเค้กที่สั่งมาทั้งสองอย่างถือว่ารสชาติดี  ส่วนบาน็อฟฟี่...แนะนำว่าอย่าสั่งเลยค่ะ (ความคิดเห็นส่วนตัว)
     การบริการของพนักงานส่วนใหญ่เป็นที่น่าพอใจ ดูแลลูกค้าดี น่ารัก  แต่พอดีตอนเราไปเจอพักงานหญิงคนหนึ่ง  service ไม่ค่อยโอเคเลยค่ะ  วางจานกระแทกโต๊ะและทำหน้าไม่เต็มใจบริการเลยค่ะ  เราขอนั่งโต๊ะสว่างๆ ก็ไม่ให้ ต้องไปขอพนักงานอีกคนแทน
     สรุปแล้วใครก็ตามที่อ่านรีวิวนี้จนจบ (ซึ่งก็ไม่น่าจะมีหรอกนะ 5555) ก็เย้ เก่งมากค่ะ ขอบคุณค่ะ

ปล. แต่ถ้าเป็นคนชอบถ่ายรูป (ทั้งอาหารและตัวเอง) ก็แนะนำให้ไปร้านนี้แล้วกันนะคะ  *รูปสวยมาก*